cyanic-selkie/wikianc huggingface dataset:
காளிந்தி சரண் பாணிகிரகி
இலக்கிய வாழ்க்கை
இவர் ராவன்சா கல்லூரியில் படிக்கும் போது "நான்சென்ஸ் கிளப்" என்ற ஒரு அமைப்பை நிறுவினார். இவர் தனது எழுத்தாளர் நண்பர்களுடன் சேர்ந்து "அபகாஷ்" என்ற கையெழுத்துப் பத்திரிகையை வெளியிட்டார், அது பின்னர் "சக்தி சாதனா" என மறுபெயரிடப்பட்டது. காளிந்தி சரண பாணிகிரகியின் இளைய சகோதரர், ஒடிசாவில் மார்க்சியப் போக்கை நிறுவிய பகபதி சரணா பாணிகிரகி ஆவார். 1920 ஆம் ஆண்டில் "சபுஜா சமிதி" என்ற குழுவை உருவாக்கினார். இவரது எழுத்தாளர் நண்பர்களான அன்னதா சங்கர் ரே மற்றும் பைகுந்தா பட்நாயக் ஆகியோரும் உறுப்பினர்களாக இருந்தனர். இவர்கள் ரவீந்திரநாத் தாகூரின் காதல் எண்ணங்களால் பாதிக்கப்பட்டிருந்தனர். 'சபுஜா' என்ற வார்த்தை பிரமதா சவுத்ரி வெளியிட்ட பெங்காலி இதழான சபுஜ்பத்ராவிலிருந்து ஈர்க்கப்பட்டது. இது ஒடியா இலக்கியத்தில் சபுஜா ஜுகா என்று அழைக்கப்படும் குறுகிய கால ஆனால் செல்வாக்குமிக்க இயக்கத்திற்கு வழிவகுத்தது. இந்த இயக்கம் வாழ்ந்த காலத்தில், 'சபுஜா கபிதா'வுக்கு ஏழு கவிதைகள் எழுதினார். இவரது மற்ற முக்கியமான படைப்புகள் 'சுரிதியே லோடா', 'மோ கபிதா', 'இக்சியானிகா சத்யா' போன்றவை. 1930 களில் முற்போக்கு மார்க்சிஸ்ட் இயக்கம் ஒடியா இலக்கியத்தில் முழு வீச்சில் ஆதிக்கம் செலுத்தியது. சபுஜா இயக்கம் பின்னர் ஒடியாவில் பிரகதி யுகம் என்று அழைக்கப்படும் முற்போக்கு இயக்கத்திற்கு வழிவகுத்தது. பின்னர் காளிந்தி சரண பாணிகிரகி காந்திய சிந்தனையின் தாக்கத்தால் தனது புகழ்பெற்ற நாவலான மாத்திரா மனிஷாவை எழுதினார்.
இவர் ஒரு காலத்தில், ஆங்கில இதழ்கள், பஞ்ச பிரதீபா மற்றும் மயூர்பஞ்சா குரோனிக்கல் ஆகியவற்றின் ஆசிரியராக இருந்தார்.
குடும்பம்
இவரது மூத்த மகள் நந்தினி சத்பதி நீ பாணிகிரகி 1931 ஆம் ஆண்டில் பிறந்தார், பின்னர் இவர் ஒடிசாவின் முதலமைச்சரானார்.
இவரது இளைய சகோதரர் பகபதி சரணா பாணிகிரஹி ஒடிசாவில் கம்யூனிஸ்ட் கட்சியின் நிறுவனர் ஆவார். இந்தியாவின் சுதந்திரத்திற்காக பகபதியின் பெரும் பங்களிப்பு வரலாற்றில் குறைவாகவே உள்ளது, ஏனெனில் அவர் சட்டவிரோதமாகச் செயல்பட்டதாகக் கூறப்பட்டு சிறையில் அடைக்கப்பட்டார் ஆங்கிலேயர்களால் மெல்லக் கொல்லும் நச்சு ஊட்டப்பட்டார். இவரது பேரன் ததகட சத்பதி ஒரு அரசியல்வாதி மற்றும் இந்திய நாடாளுமன்றத்திற்கு நான்கு முறை தேர்ந்தெடுக்கப்பட்ட செய்தித்தாள் உரிமையாளர் ஆவார். இவரது கொள்ளுப் பேரன் சுபர்னோ சத்பதி ஒரு பிரபலமான கட்டுரையாளரும் அரசியல் தலைவரும் மற்றும் விருது பெற்ற சமூக ஆர்வலரும் ஆவார்.
விருதுகளும் கௌரவங்களும்
1971 ஆம் ஆண்டில் சாகித்ய அகாதமியின் பெல்லோஷிப் வழங்கி கௌரவிக்கப்பட்டார். அதே ஆண்டில், இந்திய அரசால் அவருக்கு பத்ம பூசண் விருது வழங்கப்பட்டது. 1976 ஆம் ஆண்டில், சம்பல்பூர் பல்கலைக்கழகம் அவருக்கு கௌரவ டி.லிட் பட்டத்தை வழங்கி பெருமைப்படுத்தியது.
குறிப்புகள்
பகுப்பு:1991 இறப்புகள் பகுப்பு:1901 பிறப்புகள்
கழலை நசிவுக்காரணி-ஆல்ஃபா
கழலை நசிவுக்காரணி-ஆல்ஃபா (Tumor Necrosis Factor - alpha; TNF-α) உள்பரவிய அழற்சியில் ஈடுபட்டுள்ள ஒரு உயிரணு தொடர்பி/செயலூக்கியாகும் (சைட்டோக்கைன்). இது, தீவிரப்பிரிவு வினைகளைத் தூண்டும் உயிரணு தொடர்பி/செயலூக்கி குழுமத்தில் ஒரு உறுப்பினராக உள்ளது. முதன்மையாக, கழலை நசிவுக்காரணி-ஆல்ஃபா பெருவிழுங்கிகளால் உருவாக்கப்படுகிறது என்றாலும் மற்றைய உயிரணு வகைகளாலும் இது சுரக்கப்படுகின்றது. இதன் முதன்மைப் பணியானது எதிர்ப்பு உயிரணுக்களைக் கட்டுப்படுத்துதலாகும்.
அகவழி காய்ச்சலூட்டியான TNF-α பின்வரும் பணிகளில் ஈடுபட்டுள்ளது: காய்ச்சலைத் தூண்டுவிக்கும்; கட்டளைக்குட்பட்ட உயிரணு இறப்பைத் தூண்டும்; வெள்ளையணு தொடர்பி/செயலூக்கி (இன்டெர்லியுகின்) - ஒன்று மற்றும் ஆறு (IL-1 & IL-6) உற்பத்தி மூலமாக சீழ்ப்பிடிப்பினைத் தூண்டும்; உடல் மெலிவுச் சீர்கேட்டினை உருவாக்கும்; அழற்சியினை உண்டாக்கும்; கழலை உருவாக்கத்தைத் தடுக்கும்; நச்சுயிரி (வைரஸ்) பெருக்கத்தைக் கட்டுப்படுத்தும்.
பலவித மனித நோய்களில் [மூளையசதி நோய் ), புற்று நோய், பெரும் மனத்தளர்வு , மற்றும் வயிற்று அழற்சி நோய் ], TNF-α வின் கட்டுபாடற்ற உருவாக்கம் ஒரு உள்ளார்ந்த காரணியாகக் கருதப்படுகிறது. முரணாகக் கருதப்பட்டாலும், பெரும் மனத்தளர்வு மற்றும் வயிற்று அழற்சி நோய்கள் தற்போது TNF-α அளவுகளுடன் பிணைக்கப்பட்டுள்ளன.
மரபணு
மனித TNF-α மரபணு 1985-ல் படியாக்கப்பட்டது. இது மரபுப்புரி 6p21.3 -உடன் கோர்வையாக்கப்பட்டுள்ளது, மூன்று கிலோபேஸ் நீட்சியில் நான்கு வெளியன்களைக் (புரத குறியீடு செய்யும் மரபணுக்கோர்வைகள்) கொண்டுள்ளது. எண்பது சதவிகிதத்திற்கும் (80%) மேலான, சுரக்கப்படுகின்ற TNF-α புரதத்தினை கடைசி வெளியன் குறிமுறை செய்கிறது. TNF-α வின் 3' UTR பகுதியில் செய்தி பரிமாற்ற ரைபோநியூக்ளிக் அமிலத்தை (ஆர்.என்.ஏ) நிலைபடுத்தும் AU குறிமுறையன்கள்  செறிவாகக் காணப்படுகின்ற ஒழுங்காற்று பகுதி (ARE) அமைந்துள்ளது.
கட்டமைப்பு
முதன்மையாக, கழலை நசிவுக்காரணி-ஆல்ஃபா 212-அமினோ அமிலங்களினாலான நிலையான ஒற்றமுப்படிகளைக் கொண்ட இரண்டாம் வகை மாறுபக்கச்சவ்வு புரதமாக உருவாக்கப்படுகின்றது. இந்த சவ்வில் ஒருங்கிணைக்கப்பட்ட வடிவத்திலிருந்து கரைவடிவ ஒற்றமுப்படி சைடோகைன் (sTNF) கனிம புரதச்சிதைப்பியினால் [கழலை நசிவுக்காரணி-ஆல்ஃபா மாற்றுநொதி (TACE; ADAM17)] வெளிபடுத்தப்படுகின்றது. ஐம்பத்தி ஒன்று கிலோடால்டன் நிறையுள்ள (51 kDa) கரைவடிவ ஒற்றமுப்படி சைடோகைன், மீநுண் மூலக்கூற்றிற்கும் கீழான செறிவில் பிரிந்து செல்லும் இயல்பினை கொண்டதால், உயிர் ஊக்கத் திறனை இழந்துவிடுகின்றது.
உயிரணு சமிக்ஞை
கழலை நசிவுக்காரணி-ஆல்ஃபா இரண்டு ஏற்பிகளுடன் [கழலை நசிவுக்காரணி ஏற்பி வகை ஒன்று (TNF-R1 ; CD120a; p55/60) மற்றும் கழலை நசிவுக்காரணி ஏற்பி வகை இரண்டு (TNF-R2; CD120b; p75/80)] இணையக்கூடியது. முதலாம் வகை ஏற்பி (CD120a) பெரும்பாலான திசுக்களில் காணப்படுகின்றது. சவ்வில் ஒருங்கிணைக்கப்பட்ட மற்றும் கரைவடிவ ஒற்றமுப்படி கழலை நசிவுக்காரணியால் முழுமையாகத் தூண்டப்படக் கூடியது. ஆனால், இரண்டாம் வகை ஏற்பி (CD120b) எதிர்ப்பு அமைப்பிலுள்ள உயிரணுக்களில் மட்டும் காணப்படுகின்றது. இது (CD120b) சவ்வில் ஒருங்கிணைக்கப்பட்ட ஒற்றமுப்படி கழலை நசிவுக்காரணியால் தூண்டப்படக் கூடியது.
மேற்கோள்கள்
பகுப்பு:உயிர்வேதியியல் பகுப்பு:நோய் எதிர்ப்பு முறைமைகள் பகுப்பு:சைட்டோக்கைன்கள்
பி. என். கே. சர்மா
பொதுவாக பி.என்.கே சர்மா என்று அழைக்கப்படும் பவானி நாராயணராவ் கிருஷ்ணமூர்த்தி சர்மா (Bhavani Narayanrao Krishnamurti Sharma) (1909 சூன் 9 - 2005 சூலை 2) இவர் ஓர் இந்திய அறிஞரும், எழுத்தாளரும், பேராசிரியரும், இந்தியவியலாளரும்மாவார். இவர் (1953-1969) முதல் மும்பையின் ரூபரேல் கல்லூரியில் பேராசிரியராகவும் சமசுகிருதத் துறையின் தலைவராகவும் இருந்தார். மத்துவாச்சாரியரின் துவைத வேதாந்த பள்ளியின் முன்னணி நிபுணர்களில் இவரும் ஒருவர். இவர் உத்திராதி மடத்தின் சத்தியாதயன தீர்த்தரின் சீடராக இருந்தார். மேலும் அவரிடம் விவாதக் கலைகளையும் கற்றுக்கொண்டார்.
அரசவை பண்டிதர்கள் எனப்படும் ஒரு பிராமணக் குடும்பத்தில் பிறந்த இவர் 25க்கும் மேற்பட்ட பாரம்பரிய படைப்புகளையும், வேதாந்தத்தைப் பற்றியும், துவைத வேதாந்தத்தைப் பற்றியும் 150 க்கும் மேற்பட்ட ஆய்வுக் கட்டுரைகளையும் எழுதியுள்ளார். இவர் துவைத வேதாந்த இலக்கிய புதையலுக்கு தனது அறிவார்ந்த பங்களிப்பால் சர்வதேச புகழ் மற்றும் அங்கீகாரத்தைப் பெற்றார். மிக உயர்ந்த தேசிய இலக்கிய வேறுபாட்டைக் கொண்டுவந்த ஒரு நினைவுச்சின்னப் படைப்பான "துவைதப் பள்ளியின் வரலாறும், அதன் இலக்கியமும்" என்பது 1963 ஆம் ஆண்டில் சாகித்திய அகாதமி விருதினை  பெற்றது. புகழ்பெற்ற சமசுகிருத அறிஞர்களுக்கான இந்தியக் குடியரசுத்தலைவரின் விருதையும், 1992 இல் மற்றும் 1993 இல் சமசுகிருதத்திற்கான மகாராட்டிர அரசின் விருதையும் பெற்றுள்ளார்.
ஆரம்ப கால வாழ்க்கை
சர்மா 1909 ஆம் ஆண்டு சூன் 9 ஆம் தேதி சென்னை மாகாணத்திலிருந்த  சேலத்தில் ஒரு தேசஸ்த் பிராமணர் குடும்பத்தில் பிறந்தார் (இன்றைய தமிழ்நாடு முன்னாள் கொச்சின் மாநிலமான கேரளாவின் சமசுகிருத அறிஞர்களின் குடும்பம்). மராத்தி மற்றும் கன்னடத்தை வீட்டிலும், வெளியே தமிழிலும் பேசினார். சேலத்தை பூர்வீகமாகக் கொண்டிருந்த இவரது தாயார் இலட்சுமி பாய் ஒரு இல்லத்தரசியாவார். அதே நேரத்தில் சமஸ்கிருத அறிஞரான இவரது தந்தை பி.எஸ்.நாராயண ராவ், கோயம்புத்தூரை பூர்வீகமாகக் கொண்டவர். சர்மாவின் உண்மையான பெயர் பவானி நாராயணராவ் கிருஷ்ணமூர்த்தி என்பதாகும். சர்மா இவரது பெயரின் ஒரு பகுதியாக இல்லை. பிராமணத் தோற்றம் காரணமாக. மக்கள் இவரை "சர்மா" என்று அழைக்கத் தொடங்கினர். பின்னர் அது இவரது பெயரின் ஒரு பகுதியாக மாறியது. இவரது குடும்பம் இன்றைய வடக்கு கர்நாடகாவிலிருந்து தஞ்சாவூர் மாவட்டத்தின் கும்பகோணத்திற்கும் பின்னர் கொச்சிக்கும், கோவைக்கும் குடிபெயர்ந்தது.
கல்வி வாழ்க்கை
இவர் தனது ஆரம்பக் கல்வியை கும்பகோணத்தில் உள்ள அரசுப் பள்ளியில் பயின்றார். ஒரு குழந்தையாக இலக்கியம் மற்றும் தத்துவத்தில் மிகுந்த ஆர்வம் கொண்டிருந்தார். 1931 ஆம் ஆண்டில் சென்னை பல்கலைக்கழகத்தில் சமசுகிருதத்தில் இளங்கலை கலை பட்டமும், முதுகலைப் பட்டத்தை 1935 இல் சென்னை, மாநிலக் கல்லூரியிலும் முடித்தார். 1948இல் சென்னை பல்கலைக்கழகத்தில் 'வேதாந்த துவைத வேதாந்தப் பள்ளியின் தோற்றமும் அதன் வளர்ச்சியும் மற்றும் இலக்கியமும்' என்ற ஆய்வறிக்கைக்கு முனைவர்  பட்டம் பெற்றார்
இவர் தனது 22 வயதில் அண்ணாமலை பல்கலைக்கழகத்தில் ஒரு விரிவுரையாளராக வாழ்க்கையைத் தொடங்கி 1931 முதல் 1938 வரை பணியாற்றினர். 1938 ஆம் ஆண்டில் திருவாரூரிலுள்ள அரசு சமசுகிருதக் கல்லூரியின் முதல்வராக சேர்ந்த இவர் 1948 வரை அங்கு பணியாற்றினார். 1948 இல் பஞ்சாபிலுள்ள விசுவேசுவரானந்தா வேத ஆராய்ச்சி நிறுவனத்தில் ஆராய்ச்சி அறிஞராக பணியாற்றினார்.1950 இல், உடுப்பியிலுள்ள பூர்ணபிரஜ்னா சமசுகிருத கல்லூரியில் முதல்வராக பணியாற்றத் தொடங்கினார். 1952 ஆம் ஆண்டில் கும்டாவின் டாக்டர் ஏ.வி.பாலிகா கல்லூரியில் முதல்வராக ஒரு வருடக் காலம் பணியாற்றினார். 1953 ஆம் ஆண்டில் இவர் இறுதியாக மகாராட்டிரா சென்றார். அங்கு இவர் மும்பையில் ரூபரேல் கல்லூரியில் பேராசிரியராகவும் சமசுகிருதத் துறைத் தலைவராகவும் நியமிக்கப்பட்டு 1969 இல் ஓய்வு பெற்றார்.
பெரிலியம் சல்பைட்டு
பெரிலியம் சல்பைட்டு (Beryllium sulfite) என்பது BeSO3 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். கந்தச அமிலத்தினுடைய பெரிலியம் உப்பான இச்சேர்மம் ஆக்சிசனால் எளிதாக ஆக்சிசனேற்றம் செய்யப்பட்டு பெரிலியம் சல்பேட்டு உருவாகிறது. பெரிலியத்துடன் கந்தச அமிலம் அல்லது சல்பூரசமிலம் வினைபுரிவதால் பெரிலியம் சல்பைட்டு உருவாகிறது.
பி. என். கே. சர்மா
சித்திரக் கதை
இவர் அமர் சித்ரா கதை என்ற புத்தகத்தில் "மத்வாச்சாரியர்: ஒரு வைணவத் துறவி-தத்துவஞானி" என்ற ஒரு சித்திரக்கதைத் தொடரை எழுதினார். அனந்த் பை என்பவர் இதன் ஆசிரியராகவும் எச்.எஸ்.சவான் என்பவர் படம் வரைபவராகவும் இருந்தனர். 1967 இல் வெளியிடப்பட்டு பல முறை மீண்டும் வெளிவந்தது.
பெரிலியம் சல்பைட்டு
மேற்கோள்கள்
பகுப்பு:பெரிலியம் சேர்மங்கள் பகுப்பு:சல்பைட்டுகள்
பி. என். கே. சர்மா
இலக்கியப் படைப்புகள்
இவர் 25 க்கும் மேற்பட்ட பாரம்பரியப் படைப்புகளையும், 150 க்கும் மேற்பட்ட வேத வரலாறு மற்றும் வேதாந்தத்தைப் பற்றிய ஆய்வுக் கட்டுரைகளையும் எழுதியுள்ளார். இவர் துவைத வேதாந்தத்தில் அறிஞராராக இருந்தார். இவரது குறிப்பிடத்தக்க படைப்புகளில் சில:
விருதுகளும் கௌரவங்களும்
இவர் தனது இலக்கிய வாழ்க்கையில் ஏராளமான விருதுகளை வென்றுள்ளார். இவரது முதல் பெரிய விருது 1963 ஆம் ஆண்டில், வேதாந்தப் பள்ளியும் அதன் இலக்கிய வரலாறும் என்றப் படைப்பிற்கு சாகித்ய அகாடமி விருதினை பெற்றார். 1968 ஆம் ஆண்டில், மும்பை பல்கலைக்கழகத்தால் சமசுகிருதத்தில் கௌரவமுனைவர் பட்டம் இவருக்கு வழங்கப்பட்டது. 1992 ஆம் ஆண்டில், புகழ்பெற்ற சமசுகிருத அறிஞர்கள் விருதுக்கான இந்தியக் குடியரசுத் தலைவர் விருது வழங்கப்பட்டது. 1993 ஆம் ஆண்டில், மகாராட்டிர அரசின் 'புகழ்பெற்ற சமசுகிருத அறிஞர்' விருது வழங்கப்பட்டது. நவம்பர் 13, 1999 அன்று, ராஷ்டிரிய சமசுகிருத வித்யாபீடத்தால் இவருக்கு " மகாமஹோபாத்யாய " என்ற பட்டம் வழங்கப்பட்டது. செப்டம்பர் 16, 2003 அன்று, இவருக்கு மோதிலால் பனர்சிதாசு நூற்றாண்டு விருது வழங்கப்பட்டது. மே 2, 2004 அன்று, மும்பையில் நடந்த மகாராட்டிரா மாநில கன்னடர்களின் இலக்கிய மாநாட்டு விருது வழங்கப்பட்டது.
மரபு
துவைதத் தத்துவத்தை தனது ஆங்கில படைப்புகள் மற்றும் இலக்கியங்கள் மூலம் வெளி உலகிற்கு தெரிய வைப்பதே இவரது மிகப்பெரிய சாதனை. கே. டி. பாண்டுரங்கி, ஆர். எஸ். பஞ்சமுகி, சுரேந்திரநாத் தாசுகுப்தா, மற்றும் கே.நரேன் ஆகியோருடன் முன்னணி சமசுகிருத மற்றும் ஆங்கில மொழி எழுத்தாளர்களில் ஒருவராக இவர் கருதப்படுகிறார், இந்தியத் தத்துவத்தில் துவைத வேதாந்தத்தின் முக்கியத்துவத்தை மேற்கத்திய உலகிற்கு அவர்களின் ஆங்கில படைப்புகள் மூலம் தெரியப்படுத்தினார். பேராசிரியர் ''எல். ஸ்டாஃபோர்ட் பெட்டி'' என்பவர் இவ்வாறு கூறுகிறார், "தாஸ்குப்தா, கே. நரேன் மற்றும் பி.என்.கே.சர்மா - இருபதாம் நூற்றாண்டின் மூன்று அறிஞர்கள், மேற்கு நாடுகளை வேதாந்த இரட்டைவாதத்திற்கு (துவைதம்) வெளிப்படுத்துவதற்கு மிகவும் பொறுப்பானவர்கள்". இவர் தனது வாசகர்களுக்கு தனது துவைதப் படைப்புகளை எதிர்நோக்குவதற்கு ஏதாவது ஒன்றைக் கொடுத்தார். மேலும் இந்தியா இதுவரை உருவாக்கிய சிறந்த அறிஞர்களில் ஒருவராகக் கருதப்படுகிறார்.
குடும்பம்
மதவ பிராமணச் சமூகத்தைச் சேர்ந்த மைலேரிபாலம் ஜாகிர்தார் குடும்பத்தைச் சேர்ந்த ஹேமலதா என்பவரை சர்மா மணந்தார். இந்த தம்பதியினருக்கு ஒரு மகனும், ஒரு மகளும் உள்ளனர். சுதீந்திர கிருஷ்ணமூர்த்தி பவானி (டாக்டர் எஸ்.கே. பவானி என்று பிரபலமாக அறியப்படுகிறார்). இவர் பல படைப்புகள் மற்றும் விபாவின் அறிஞரும் எழுத்தாளரும் ஆவார்.
இவரது மகன் எஸ்.கே.பவானி மும்பை சோமையா கல்லூரியில் சமசுகிருதத் துறையின் பேராசிரியராகவும் பின்னர் கல்லூரியின் முதல்வராகவும் பணியாற்றினார். ஆதிசங்கரர், இராமானுசர், மத்துவர் ஆகியோரின் பள்ளிகளாலும், பால கங்காதர் திலகர், அரவிந்தர் போன்ற நவீனகால் நிபுணர்களாலும் விளக்கப்பட்டுள்ள கீதையைப் பற்றிய விமர்சன மற்றும் ஒப்பீட்டு ஆய்வை ஒன்றிணைத்து பகவத் கீதை குறித்து ஒரு வர்ணனை எழுதியுள்ளார்
வெளி இணைப்புகள்
பகுப்பு:இந்திய ஆங்கில எழுத்தாளர்கள் பகுப்பு:2005 இறப்புகள் பகுப்பு:1909 பிறப்புகள்
பிரஜேந்திரநாத் சீல்
சர் பிரஜேந்திர நாத் சீல் (Sir Brajendra Nath Seal) (1864 செப்டம்பர் 3 - 1938 திசம்பர் 3 ) இவர் ஓர் புகழ்பெற்ற வங்காள இந்திய மனிதநேய தத்துவவாதியாவார். இவர் பிரம்ம சமாஜத்தின் மிகச்சிறந்த அசல் சிந்தனையாளர்களில் ஒருவராக இருந்தார். மேலும் ஒப்பீட்டு மதத்திலும் அறிவியலின் தத்துவத்திலும் பணியாற்றினார். இவர் பிரம்ம தத்துவ சிந்தனையின் மனிதநேயத்தை முறைப்படுத்தினார். தனது படைப்பில், பத்தொன்பதாம் நூற்றாண்டின் பிற்பகுதியில் தாராளவாத தத்துவத்திலிருந்து மதச்சார்பற்ற மனிதநேயத்திற்கு பிரம்ம இறையியலில் ஏற்பட்ட டெக்டோனிக் மாற்றத்தை இவர் அடிக்கோடிட்டுக் காட்டினார். இவரது நன்கு அறியப்பட்ட கருத்தியல் முன்னோடி ஈஸ்வர சந்திர வித்யாசாகரைப் போலவே, சீலும் ஒரு கல்வியாளராகவும், பகுத்தறிவாளராகவும் மற்றும் விஞ்ஞான விசாரணையின் காரணத்தில் உறுதியான நம்பிக்கை கொண்டவராகவும் இருந்துள்ளார். மேலும் பன்மொழித் திறமைக் கொண்ட இவர் மனிதநேயத்தைப் போதிப்பவராகவும் இருந்தார்.
ஆரம்ப கால வாழ்க்கை
இவர் 1884 இல் கொல்கத்தா பல்கலைக்கழகத்தில் தத்துவத்தில் முதுகலைப் பட்டம் பெற்றார். பின்னர்,கொல்கத்தாவின் நகரக் கல்லூரியில் விரிவுரையாளராகக் கற்பிக்கத் தொடங்கினார்.
பிற்கால வாழ்வு
இவர் ஒரு கல்லூரி விரிவுரையாளராகத் தனது வாழ்க்கையைத் தொடங்கியிருந்தாலும், அறிவின் மீதான தனது ஆழ்ந்த தீராத தாகமும், நிதிக் கட்டுப்பாடுகளும் இவரை ஒரு கல்லூரியில் இருந்து இன்னொரு கல்லூரிக்கு மாற்றச் செய்தன (சீல் கற்பித்த கல்லூரிகளில் மோரிசு கல்லூரி, நாக்பூர் மற்றும் பெர்காம்பூரின் கிருஷ்நாத் கல்லூரி ஆகியவை அடங்கும்). 1883 முதல் 1907 வரையிலான காலகட்டத்தில், இவர் தனது முதல் பெரிய படைப்பான நியூ எஸ்ஸேஸ் இன் கிரிட்டிசம் என்பதை இயற்றினார், அதில் இவர் எகலியன் நியாயவாதத்தை இலக்கிய விமர்சனத்திற்கு பயன்படுத்தினார். இவர் ஆங்கில புனைவியம் மற்றும் குறிப்பாக புனைவியல் இலக்கியத்தின் தீவிர ஆர்வலராக இருந்தபோதிலும், இவரது படைப்புகள் இவரை தர்க்கரீதியான பாசிடிவிசத்தின் பள்ளியின் ஆரம்ப முன்னோடியாக வெளிப்படுத்துகின்றன. 1915 ஆம் ஆண்டில், கொல்கத்தா பல்கலைக்கழகத்தில் பண்டைய இந்துக்களின் நேர்மறை அறிவியல் என்ற தலைப்பில் முனைவர் பட்டம் பெற்றார்.
1896 ஆம் ஆண்டில், கேசப் சுந்தர் செனின் மருமகன் மகாராஜா நிருபேந்திர நாராயண் பூபா பகதூர், கூச் பெகரில் புதிதாக நிறுவப்பட்ட விக்டோரியாக் கல்லூரியின் முதல்வர் பதவியை இவருக்கு வழங்கினார். ஒரு குறிப்பிட்ட அளவிலான நிதி பாதுகாப்பு உறுதி செய்யப்பட்ட நிலையில், சீல் தனது புதிய கட்டுரைகளை விமர்சனத்தில் முடித்தார். மேலும் குவெஸ்ட் எடர்னல் என்ற காவியக் கவிதையையும் இயற்றினார். இது இவரது அறிவுசார் மற்றும் தத்துவ ஒடிசியைக் கண்டறிந்தது. பண்டைய இந்து விஞ்ஞான தத்துவம் குறித்த இவரது மேலதிக ஆய்வுகள், பண்டைய இந்தியாவில் பிரபுல்லா சந்திர ராயின் வேதியியல் வரலாற்றில் ஒரு அத்தியாயத்தை பங்களிக்க வழிவகுத்தது. இவரது வெளியீடுகள் வெளிநாடுகளில் கவனிக்கப்பட்டன. 1902 ஆம் ஆண்டில், கேம்பிரிச்சுப் பல்கலைக்கழகத்தில் தத்துவத்தில் பேராசிரியராக இவரது இருப்பு தீவிரமாக கருதப்பட்டது.
வெளி இணைப்புகள்
பகுப்பு:1938 இறப்புகள் பகுப்பு:1864 பிறப்புகள்
சீ. டீ. வேணுகோபால்
'''சீ. டீ. வேணுகோபால்' (C.T. Venugopal'', 1907-1972) ஒரு இந்திய சிவில் சர்வீசஸ் அதிகாரி ஆவார். இவர்இந்திய இரயில்வே கணக்குச் சேவைகளின் உறுப்பினராக இருந்தார்.
குடும்பம்
வேணுகோபால், சி. திருவெங்கடாச்சாரி மற்றும் பத்மமம்மாளின் இரண்டாவது மகனாவார். அவரது மூத்த சகோதரர் கணிதவியலாளர் C.T. ராஜகோபால் மற்றும் அவரது இளைய சகோதரர் தத்துவஞானி சி.டி.கே. சாரி. இவரது சகோதரி கமலா கிருஷ்ண மேனனின் கீழ் பாதுகாப்பு செயலாளராக பணிபுரிந்த ஆர். பீ. சாரதியை மணந்தார்.
தொழில்
1930 இல் ஐஆர்ஏஎஸ் அமைப்பதற்கான முதன்மை அதிகாரி ஆவார். இந்திய மற்றும் பாக்கிஸ்தான் பிரிவினையின் போது இரயில்வே சொத்துக்களைப் பிரிப்பதற்கான பொறுப்பாளராக அவர் கருதப்பட்டார். அவர் ரயில்வே வாரிய உறுப்பினராகவும் இருந்தார். கே.பீ. முஷான்-உடன் இணைந்து அவர் இந்திய ரயில்வே புத்தகத்தை எழுதினார். ஒவ்வொரு வருடமும் நினைவு விரிவுரைகளுடன் ஐஆர்ஏஎஸ் சீ. டீ. வேணுகோபாலை நினைவுகூருகிறது.
தனிப்பட்ட வாழ்க்கை
அவர் இந்து மதத்திலிருந்து கிறித்துவத்திற்கு மாற்றினார், மேலும் கிறித்துவிற்கு சாட்சியம், உள்ளிட்ட மத இதழ்களையும் புத்தகங்களையும் வெளியிட்டார். ஓய்வு பெற்ற பிறகு, கிருத்தவ மருத்துவக் கல்லூரிக்கு அருகில் வேலூரில் குடியேறினார். 1972 ல் இறந்து போனார்.
கிறிஸ்துவர் மருத்துவ கல்லூரி மற்றும் மருத்துவமனையில் சீ. டீ. வேணுகோபால் பெயரில் பரிசு வழங்கப்பட்டு கௌரவிக்கப்படுகிறார்.
மேலூர், உடையார்பாளையம் வட்டம்
இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தின் உடையார்பாளையம் வட்டத்திற்கு உட்பட்ட ஊர்.
ஆதாரங்கள்
பகுப்பு:அரியலூர் மாவட்டத்திலுள்ள கிராமங்கள்
பிரடெரிக் ஹீத்
வெளி இணைப்பு
பிரடெரிக் ஹீத் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1894 பிறப்புகள் பகுப்பு:1967 இறப்புகள் பகுப்பு:டெர்பிசையர் துடுப்பாட்டக்காரர்கள்
கிளம்பட்டி செல்லாண்டியம்மன் கோயில்
கிளம்பட்டி செல்லாண்டியம்மன் கோயில் தமிழ்நாட்டில் சேலம் மாவட்டம், கிளம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஈசாப்பின் நீதிக்கதைகள்
ஈசாப்பின் நீதிக்கதைகள் என்பது கதைத் தொகுப்பாகும். பண்டைய கிரேக்கத்தில் வாழ்ந்த ஈசாப் என்ற அடிமை கூறியதாக நம்பப்படுவதால், ஈசாப் நீதிக்கதைகள் என்று அழைக்கப்படுகின்றன. கதையில் குறிப்பிடப்படும் கதாப்பாத்திரங்களைக் கொண்டு கதைகளுக்கு தலைப்பிடப்பட்டுள்ளன.
மொழிபெயர்ப்புகள்
விக்கி நூல்களில் ஈசாப் நீதிக் கதைகள் இந்த நீதிக்கதைகள் பல மொழிகளுக்கு மொழிபெயர்க்கப்பட்டுள்ளன.
கச்சேரிதளவாய்புரம் பத்ரகாளியம்மன் கோயில்
கச்சேரிதளவாய்புரம் பத்ரகாளியம்மன் கோயில் தமிழ்நாட்டில் தூத்துக்குடி மாவட்டம், கச்சேரிதளவாய்புரம் என்னும் ஊரில் அமைந்துள்ள அம்மன் கோயிலாகும்.
ஈசாப்பின் நீதிக்கதைகள்
இவற்றையும் பார்க்க
ஈசாப்
கச்சேரிதளவாய்புரம் பத்ரகாளியம்மன் கோயில்
வரலாறு
இக்கோயில் பதிணெட்டாம் நூற்றாண்டைச் சேர்ந்தது. நாடார் சமுதாய மக்களுக்காக பாத்தியக்கப்பட்ட கோவில்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. மாதந்தோறும் கடைசி வெள்ளி அன்று விளக்கு பூஜை நடைபெறும்
மேற்கோள்கள்
Dropped pin near Pathirakali Amman Kovil Street, Katcheri Thalavaipuram, Tamil Nadu 628712
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பி. எஸ். மணிசுந்தரம்
பேராசிரியர் பி.எஸ்.மணிசுந்தரம் (டிசம்பர் 9, 1927 – அக்டோபர் 26, 2013) ஒரு இந்திய கல்வியாளரும் கணினி அறிவியல் கல்வியில் முன்னோடியும் ஆவார். அவர் மியான்மரில் (பர்மா) உள்ள மாண்டலை என்னும் ஊரில் பிறந்தார். அவர் சென்னை லயோலா கல்லூரியில் இளங்கலைப் பட்டம் பெற்றார். 1958 ஆம் ஆண்டில் கனடாவில் உள்ள நோவா ஸ்காடியா பல்கலைக்கழகத்தில் கட்டிட பொறியியலில் முதுநிலைப் பட்டம் பெற்றார்.
பணி
கல்வியை முடித்தவுடன் அவர் காரைக்குடியில் உள்ள அழகப்பா செட்டியார் பொறியியல் மற்றும் தொழில்நுட்பக் கல்லூரியில் ஆசிரியராக சேர்ந்தார். திருச்சி பிராந்திய பொறியியல் கல்லூரியின் (தற்போது தேசிய தொழில்நுட்ப நிறுவனம்) முதல் முதல்வராக பொறுப்பேற்றார். அவர் திருச்சி பாரதிதாசன் பல்கலைக்கழகம் 1982ஆம் ஆண்டு உருவாகிய போது அதன் முதல் துணை வேந்தர் ஆனார். பேராசிரியர் அவர்கள் இந்தியாவிலும் மற்றும் உலகத்தில் உள்ள பல்வேறு பல்கலைக்கழகங்களிலும் தொடர்பு கொண்டிருந்தார்.
விருது
1984 ஆம் ஆண்டு டல்ஹவுசி (முன்னாள் நோவா ஸ்காடியா) பல்கலைக்கழகம் அவருக்கு பொறியியலில் டாக்டர்  (Honoris Causa) பட்டம் வழங்கியது. அவர் சென்னையில் அக்டோபர் 26 2013 அன்று இறந்தார்
வெளியிணைப்புக்கள்
பகுப்பு:1927 பிறப்புகள் பகுப்பு:2013 இறப்புகள்
சோடியம் புளோரோசிலிக்கேட்டு
சோடியம் புளோரோசிலிக்கேட்டு (Sodium fluorosilicate) என்பது Na2SiF6.என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும்.
வாய்ப்புள்ள பயன்கள்
சில நாடுகளில் தண்ணீரை புளோரினேற்றும் போது இதைக் கூட்டுப்பொருளாகப் பயன்படுத்துகிறார்கள். மாறுநிற எதிரொளிக்கல் கண்ணாடிக்கான தாதுப்பொருளாக,தாதுசுத்திகரிப்பிற்காக, சோடியம் புளோரைடு, மக்னீசியம் சிலிக்கோபுளோரைடு, அலுமினியம் புளோரைடு கிரையோலைட்டு போன்ற மற்ற புளோரைடு சேர்மங்களைத் தயாரிக்கப் பயன்படுத்தப்படுகிறது
மேற்கோள்கள்
பகுப்பு:புளோரைடுகள் பகுப்பு:சிலிக்கேட்டுகள் பகுப்பு:சோடியம் சேர்மங்கள்
உயர்வெப்பக்கார்பன் வினை
உயர்வெப்பக்கார்பன் வினைகள் (Carbothermic reactions) என்பவை கார்பனை ஒடுக்கும் முகவராகப் பயன்படுத்தி வேதிப்பொருட்களை ஒடுக்கமடையச் செய்யும் வினைகளைக் குறிக்கும். பெரும்பாலும் உலோக ஆக்சைடுகள் உயர் வெப்பக் கார்பனால் ஒடுக்கமடைகின்றன. கார்போதெர்மிக் வினை என்ற பெயராலும் இவ்வினையை அழைக்கலாம். இவ்வினைகள் யாவும் பலநூறு பாகை செல்சியசு வெப்பநிலையில் நடைபெறுகின்றன. இச்செயல்முறையில் பல உலோக ஆக்சைடுகள் உலோகமாக மாற்றப்படுகின்றன. சோடியம், பொட்டாசியம் போன்ற சிலதனிமங்களின் உலோக ஆக்சைடுகள் மட்டும் இம்முறையில் ஒடுக்கமடைவதில்லை. எல்லிங்காம் வரைபடங்கள் மூலம் ஒரு வேதிப்பொருள் உயர்வெப்பக்கார்பன் வினைக்கு உட்படுமா இல்லையா என்பதை முன்கணிக்க முடியும்
உயர்வெப்பக்கார்பன் வினைகள் கார்பனோராக்சைடையும் சில சமயங்களில் கார்பனீராக்சைடையும் உற்பத்தி செய்கின்றன. இத்தகைய மாற்றங்கள் ஒரு வினையின் என்ட்ரோப்பிக்கான காரணங்களைக் கற்பிக்கின்றன. உலோக ஆக்சைடு, கார்பன் என்ற இரண்டு திடப்பொருட்கள், புதியதொரு திடப்பொருளாகவும் (உலோகம்) ஒரு வாயுவாகவும் (கார்பனோராக்சைடு) மாற்றப்படுகின்றன. உற்பத்தியாகும் வாயு உயர் என்ட்ரோப்பி மதிப்பைக் கொண்டுள்ளது. உயர்வெப்பக் கார்பன் வினைகளுக்கு உயர் வெப்பநிலை தேவைப்படுவது ஏனெனில், உயர் வெப்பநிலையில்தான் வினையில் ஈடுபடும் இரண்டு உலோகங்களின் பரவல் வேகமாக நிகழும்.
பிரித்தானிய அகாடமி திரைப்பட விருதுகள்
பிரித்தானிய அகாடமி திரைப்பட விருதுகள் (British Academy Film Awards) அல்லது பாஃப்டா (BAFTA) ஆஸ்கர் விருதுகளுக்கு இணையாக பிரித்தானியர்கள் வழங்கும் உயரிய திரைப்பட விருதுகள். 2008 வரை ராயல் ஒபேரா ஹவுஸ் என்பதில் இவை நடைபெற்றன. 1947ல் டேவிட் லீன், அலெக்ஸாண்டர் கோர்டா, கரோல் ரீட், சார்லஸ் லாப்டன், ரோஜர் மன்வல் மற்றும் சிலரால் பாஃப்டா உறுவாக்கப்பட்டது. 1958ல் இந்த அகாடமி தொலைக்காட்சி தயாரிப்பாளர்கள் மற்றும் இயக்குநர்கள் சங்கத்துடன் இணைந்து திரைப்பட மற்றும் தொலைக்காட்சி சமுதாயம் என்றானது.
உயர்வெப்பக்கார்பன் வினை
பயன்பாடுகள்
இரும்புத் தாதுவை உருக்கிப் பிரித்தல் வினை ஒரு முக்கியமான உயர்வெப்பக் கார்பன் வினையாகும். இதில் பலவகையான வினைகள் நிகழ்ந்தாலும் சமன்பாடு எளிமையாக இவ்வாறு எழுதப்படுகிறது.
2Fe2O3 + 3C → 4Fe + 3CO2
பிரித்தானிய அகாடமி திரைப்பட விருதுகள்
பகுப்பு:திரைப்பட விருதுகள் பகுப்பு:பிரித்தானிய அகாடமி திரைப்பட விருதுகள்
உயர்வெப்பக்கார்பன் வினை
பயன்பாடுகள்
ஆண்டுதோறும் 1 மில்லியன் டன் அளவில் தனிம பாசுபரசு இம்முறையில் உற்பத்தி செய்யப்படுகிறது. கால்சியம் பாசுபேட்டு எனப்படும் பாசுபேட்டுப் பாறையுடன் மணலும் கல்கரியும் சேர்த்து 1,200–1,500 °செ வெப்பநிலைக்கு சூடுபடுத்தும் போது பாசுபரசு உற்பத்தியாகிறது. பொதுவான பாசுபேட்டுக் கனிமமான புளோரபடைட்டு என்னும் கனிமத்திலிருந்து தொடங்கும் இவ்வினையின் சமன்பாடு பின்வருமாறு எழுதப்படுகிறது.
4Ca5(PO4)3F + 18SiO2 + 30C → 3P4 + 30CO + 8CaSiO3 + 2CaF2
மாறுபாடுகள்
சில சமயங்களில் உயர்வெப்பக் கார்பன் வினைகள் மற்றொரு மாற்றத்துடன் இணைந்திருக்கின்றன. தைட்டானியத்தின் பிரதானமான தாதுவான இல்மெனைட்டிலிருந்து தைட்டானியத்தைப் பிரித்தெடுக்கும் குளோரைடு செயல்முறையை இதற்கு உதாரணமாகச் சொல்லலாம். இம்முறையில் கார்பனும் தாதுவும் கலந்த கலவை குளோரின் வாயுவோட்டத்தில் 1000 °செ வெப்பநிலைக்கு சூடுபடுத்தும் போது தைட்டானியம் நாற்குளோரைடு உருவாகிறது. 2FeTiO3 + 7Cl2 + 6C → 2TiCl4 + 2FeCl3 + 6CO
சில உலோகங்களுக்கு, உயர்வெப்பநிலை கார்பன் வினைகள் உலோகத்தைக் கொடுப்பதில்லை. ஆனால் உலோக கார்பைடைக் கொடுக்கும். தைட்டனில் இந்நடவடிக்கை இருப்பதால் இங்கு குளோரைடு செயற்முறை பயன்படுத்தப்படுகிறது. Cr2O3 உடன் கார்பனைச் சேர்த்து உயர் வெப்பநிலைக்கு சூடுபடுத்தும் போது கார்பைடு உருவாகிறது. இக்காரணத்திற்காக இங்கு அலுமினியம் ஒடுக்கும் முகவராகப் பயன்படுத்தப்படுகிறது.
மேற்கோள்கள்
பகுப்பு:வேதி வினைகள்
நையோபியம்(IV) அயோடைடு
நையோபியம்(IV) அயோடைடு (Niobium(IV) iodide) NbI4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியம் தனிமத்தின் அயோடைடு உப்பாக இது கருதப்படுகிறது.
தயாரிப்பு
நையோபியம் ஐந்தயோடைடு வெற்றிடத்தில் 206-270 செல்சியசு வெப்பநிலையில் சிதவுக்கு உட்படுத்தப்பட்டு நையோபியம்(IV) அயோடைடு தயாரிக்கப்படுகிறது.
பண்புகள்
சாம்பல் நிறத்தில் திண்மமாகக் காணப்படும் நையோபியம்(IV) அயோடைடு தண்ணீருடன் வினையில் ஈடுபடுகிறது.
மேற்கோள்கள்
பகுப்பு:நையோபியம் சேர்மங்கள் பகுப்பு:புரோமைடுகள்
எலிபேன்டுலசு
எலிபேன்டுலசு (Elephantulus) என்பது மேக்ரோஸ்செலிடிடே குடும்பத்தின் யானை மூஞ்சூறு பேரினமாகும். இது பின்வரும் சிற்றினங்களைக் கொண்டுள்ளது:
கிளிமங்கலம்
கிளிமங்கலம் (Kilimangalam) என்ற கிராமம் செந்துரை வட்டம் அரியலூர் மாவட்டம் தமிழ்நாட்டில் உள்ளது.
மக்கள் தொகை வகைப்பாடு
2001 ம் ஆண்டு மக்கள் தொகை கணக்கெடுப்பின்படி மொத்தம் 2,497 ஆகும். அதில் ஆண்கள் 1,249 பெண்கள் 1,248ஆகும்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
கொரிய மொழி
கொரிய மொழி தென் கொரியா, வட கொரியா ஆகிய நாடுகளின் அரசமொழியாகும். சீனாவின் யான்பியன் பகுதியிலும் பரவலாகப் பேசப்படுகிறது. உலகில் ஏறத்தாழ 80 மில்லியன் மக்கள் இம்மொழியைப் பேசுகின்றனர்.
thumb|left|ஃஆங்குவல் எழுத்து
கொரியா மொழி எழுத்துகள் வரலாறு
கொரிய மொழி எழுத்துகள் ஃஆன்குவல் என்று அரசேற்புடன் அழைக்கப்படுகின்றன. இவ் எழுத்துகள் 14ம் நூற்றாண்டில் செயோங் என்ற அரசனால் உருவாக்கப்பட்டன. அனைவராலும் இலகுவாக படிக்கக்கூடிய எழுத்தமைப்பாக கன்குவல் உருவாக்கப்பட்டது. இவ்வெழுத்து முறை பின்னர் வந்த சில அரசர்களால் புறக்கணிக்கப்பட்டாலும், 1945ல் கொரியா யப்பானிடம் இருந்து விடுதலை அடைந்த பின்பு அதன் அரச ஒப்புதல் பெற்ற எழுத்து முறையாக பயன்படுத்தப்பட்டு வருகின்றது.
ஃஆங்குவல் எழுத்துக்களின் நெடுங்கணக்கில் 51 எழுத்துகள் உள்ளன. இவற்றில் 24 எளிய எழுத்துக்களும் 27 கூட்டெழுத்துக்களும் உள்ளன. கொரியா மொழியில் எழுத்துக்களை 'சாமா என்று அழைக்கின்றனர். 'சாமா என்னும் சொல்லில் உள்ள 'சா என்பது்  குழந்தை ஒலி எழுத்து  (=சேய் எழுத்து) என்றும் மா என்பது  தாய் ஒலி  (உயிர்) எழுத்து என்றும். கூறுகிறார்கள். எளிய எழுத்துக்களாகிய 24ல் 14 எழுத்துகள் 'சா என்னும் சேய் எழுத்துக்களாகும், மீதி 10 எழுத்துகள் உயிர் எழுத்துக்களாகும். இந்த 'சாமா எழுத்துக்கூட்டுக்களால்தான் கொரியா மொழியை எழுதுகிறார்கள்.
வெளி இணைப்புகள்
பகுப்பு:தென்கொரியா
ஜார்ஜ் ஹீத்
ஜார்ஜ் ஹீத்  (George Heath , பிறப்பு: பிப்ரவரி 20 1913, இறப்பு: மார்ச்சு 6 1994), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 132 முதல்தர துடுப்பாட்டப் போட்டிகளில் கலந்து கொண்டுள்ளார். 1937-1949 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் ஹீத் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1913 பிறப்புகள் பகுப்பு:1994 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
இராமாபாய் நகர் மாவட்டம்
இராமாபாய் நகர் மாவட்டம் (رم بی نگار ضلع), (रमाबाई नगर जिला), முன்பு கான்பூர் தேகத் மாவட்டம் என அறியப்படும் இம்மாவட்டம் இந்தியாவின் உத்தரப்பிரதேச மாநில மாவட்டங்களில் ஒன்று. அக்பர்பூர் இம்மாவட்டத்தின் தலைநகரம் ஆகும். இம்மாவட்டம் கான்பூர் பிரிவின் கீழ் அமைந்துள்ளது.
வரலாறு
கான்பூர் மாவட்டம் ஆனது கான்பூர் நகர் மற்றும் கான்பூர் தேகத் என இரு மாவட்டங்களாக 1977 ஆம் ஆண்டு பிரிக்கப்பட்டது. 1979 ஆம் ஆண்டு இவ்விரு மாவட்டங்களும் மீண்டும் ஒன்று சேர்க்கப்பட்டது. மீண்டும் 1981 ஆம் ஆண்டு இரண்டாக பிரிக்கப்பட்டது. 1 சூலை 2010 அன்று உத்தரப்பிரதேச அரசு கான்பூர் தேகத் மாவட்டத்தை இராமாபாய் நகர் மாவட்டம் என பெயர் மாற்ற முடிவு செய்தது.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள்
மாங்காடு வெள்ளீசுவரர் கோயில்
மாங்காடு வெள்ளீசுவரர் கோயில் தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் காஞ்சீபுரம் மாவட்டத்தில் மாங்காடு என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக வெள்ளீசுவரர் உள்ளார். அவரை பார்க்கவேசுவரர் என்றும் அழைப்பர். இக்கோயிலின் தல மரம் மாமரம் ஆகும். கோயிலின் தீர்த்தம் சுக்ர தீர்த்தம் ஆகும்.சிவராத்திரி, கார்த்திகை, ஆருத்ரா தரிசனம் உள்ளிட்ட விழாக்கள் இங்கு நடைபெறுகின்றன.
அமைப்பு
மூலவர் சதுர பீடத்தில் காணப்படுகிறார். விமானத்தில் எண்திசை அதிபர்கள் உள்ளனர். திருச்சுற்றில் வீரபத்திரர் உள்ளார். அவரது வலது பாதத்திற்கு அருகே தட்சன் ஆட்டுத்தலையுடன் வணங்கும் கோலத்தில் உள்ளார். இங்குள்ள முருகன் சன்னதியில் இறைவனும் இறைவியும் ஒரே கல்லில் சிற்பமாக அமைக்கப்பட்டுள்ளனர். கோஷ்டத்தில் தட்சிணாமூர்த்தியின் காலடியின் முயலகன் இடது புறம் திரும்பிய நிலையில் உள்ளார். லிங்கோத்பவர் அருகில் பிரம்மாவும், விஷ்ணுவும் அவரை வணங்கிய நிலையில் உள்ளனர். இந்த விஷ்ணு பிரயோக சக்கரத்துடன் உள்ளார். அவ்வாறே கோஷ்டத்தில் உள்ள துர்க்கையும் பிரயோக சக்கரத்துடன் உள்ளார்.தல விநாயகர் நெற்கதிர் விநாயகர் என்றழைக்கப்படுகிறார். அவர் மேல் கையில் நெற்கதிரையும் கீழ் கையில் மாங்கனியையும் வைத்துள்ளார்.
வரலாறு
கைலாயத்தில் ஒரு முறை பார்வதி விளையாட்டாக சிவனின் கண்களை மூடவே உலகம் இருண்டது. சிவன் மானிடப்பிறவி எடுக்கும்படி பார்வதிக்கு சாபமிட்டார். பார்வதி இத்தலத்தில் இருந்து வழிபட்டபின் அவரை திருமணம் செய்துகொள்வதாகக் கூறினார். அதன்படி பார்வதி இங்கு வந்து தவம் செய்தார். அப்போது அங்கு, தன் பார்வையை இழந்திருந்த சாபத்திலிருந்து விமோசனம் பெற இகு தவம் செய்துகொண்டிருந்தார். அம்பிகைக்குக் காட்சி தர வந்த சிவன் சுக்கிராச்சாரியாருக்கு காட்சி தந்தார். அவர் அப்போது தவத்தில் இருந்ததால் சிவனால் செல்லமுடியாமல் இறைவியிடம் காஞ்சிபுரத்திற்கு வந்து தவம் செய்யும்படியும் அங்கு காட்சி தருவதாகவும் கூற, இறைவியும் அவ்வாறே செய்தார். சுக்ராச்சாரியாருக்கு காட்சி தந்த சிவன் இங்கு எழுந்தருளினார்.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
நவீன் ஜின்டால்
நவீன் ஜின்டால் (Naveen Jindal) ஓர் இந்தியத் தொழிலதிபர் மற்றும் ஹரியானாமாநிலத்தின் குருச்சேத்திரம் தொகுதியின் முன்னாள் நாடாளுமன்ற உறுப்பினர். . இவர் ஜின்டால் குழுமத்தின் தலைவராவார் ஜின்டால் குழுமம் இவரது தந்தை ஓபி ஜின்டால் என்பவரால் நிறுவப்பட்டது 14வது மற்றும் 15வது மக்களவை உறுப்பினராக குருச்சேத்திரம் தொகுதியில் இருந்து தேர்வு செய்யப்பட்டார்
ஆரம்பகால வாழ்க்கை
ஓம் பிரகாசு ஜின்டாலுக்கு மகனாக மார்ச்19,1970ல் ஹரியானா மாநிலத்தின்  சஹிசாரில் பிறந்தார். இவரிந் தந்தை மற்றும் தாய் சாவித்ரி ஜின்டால் முன்னாள் ஹரியானா மாநில அமைச்சராவார்கள்.
சர்ச்சைகள்
2012ம் ஆண்டு செப்டம்பர் மாதம் இந்தியாவின் ஊழல்களில் ஒன்றான நிலக்கரி ஊழலில் அதிகாரத்தைப் பயன்படுத்தி அதிக விலைக்கு விற்றதாக, தேசிய சனநாயக கூட்டணி ஆட்சி தொடங்கி ஐக்கிய முற்போக்கு கூட்டணி ஆட்சி வரை நடைபெற்றதாக குற்றம் சாட்டப்பட்டது.
மேற்கோள்கள்
பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:1970 பிறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள்
நாச்சனாம்பட்டி
நாச்சனாம்பட்டி (Nachanampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் தொட்டம்பட்டி ஊராட்சிக்கு உட்பட்ட ஒரு சிற்றூர் ஆகும். இந்த கிராமத்தின் குறியீட்டு எண் 643426.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரில் இருந்து 2 கிலோ மீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'53.6"N 78°28'30.4"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 199, மொத்த மக்கள் தொகைகள் 770 ஆகும். இதில் 376 ஆண்களும், 394 பெண்களும் அடங்குவர்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
காவல்துறைத் தலைவர்
காவல்துறைத் தலைவர் (Inspector-general of police) என்பது பல நாடுகளின் காவல்துறை படை அல்லது காவல் துறை சேவையில் உள்ள மூத்த காவல் அதிகாரி பதவி ஆகும். இந்தப் பதவியானது பொதுவாக காவல் பணியில் உள்ள ஒரு பெரிய பிராந்தியக் கட்டளையின் தலைவரைக் குறிக்கிறது, மேலும் பல நாடுகளில் முழு தேசிய காவல்துறையின் மிக மூத்த அதிகாரியைக் குறிக்கிறது. thumb|170x170px| இந்தியாவில் காவல்துறைத் தலைவரின் முத்திரை
வங்கதேசம்
வங்காளத்தில், வங்கதேச காவல்துறைத் தலைவர் என்பவர் வங்க தேசத்தின் காவல் துறை தலைவராவார்.
இந்தியா
பிரித்தானி இந்தியா காலத்தில், பிரித்தானிய அரசாங்கம் இந்திய கவுன்சில்கள் சட்டம், 1861 ஐ அறிமுகப்படுத்தியது. இந்தச் சட்டமானது, சுப்பீரியர் போலீஸ் சர்வீசஸ் என்று அழைக்கப்படும் புதிய காவல்படைகளை உருவாக்கியது. பின்னர் அது இந்திய இம்பீரியல் போலீஸ் என்று அறியப்பட்டது. இந்தக் காவல் சேவையில் மிக உயர்ந்த பதவியாக இன்ஸ்பெக்டர் ஜெனரல் எனப்படும் காவல்துறைத் தலைவர் பதவி இருந்தது.
தற்போது, நவீன இந்தியாவில், இன்ஸ்பெக்டர் ஜெனரல் ஆஃப் போலீஸ் (ஐ.ஜி.பி) என்பது இந்தியக் காவல் பணியில் உள்ள ஒரு அதிகாரி பதவி மட்டுமே. ஒரு மாநிலத்தில், ஐஜிபி பதவியானது படிநிலையில் மூன்றாவது உயர்ந்த பதவி ஆகும். இது கூடுதல் தலைமை இயக்குநர் பதவிக்குக் கீழேயும், காவல்துறைத் துணைத்தலைவர் பதவிக்கு மேலேயும் உள்ளது. ஐஜி தரவரிசையில் உள்ளவர்கள் தங்கள் காலரில் கோர்ஜெட் பேட்ச்களை அணிகின்றனர். இது டி.ஐஜி.கள் மற்றும் எஸ்.எஸ்.பிகளைப் போன்ற ஒரு அடர் நீல பின்னணியைக் கொண்டிருந்தாலும், ஒரு கருவேல இலை வடிவம் இணைப்பில் தைக்கப்பட்டுள்ளது; டிஐஜிகள் மற்றும் எஸ்எஸ்பிகளைப் போலல்லாமல், அவர்கள் இணைப்பில் வெள்ளைக் கோடு தைக்கப்படுகிறார்கள்.
குறிப்புகள்
பகுப்பு:காவல்துறை
காந்தீஸ்வரம் ஏகாந்தலீஸ்வரர் திருக்கோவில்
ஏகாந்தலீஸ்வரர் திருக்கோவில் தமிழ்நாட்டின் தூத்துக்குடி மாவட்டம், ஆழ்வார்திருநகரி அருகில் உள்ள ஆழ்வார்தோப்பில் தாமிரபரணி நதிக்கரையில் அமைந்துள்ள சிவாலயம் அகும். ஆயிரம் ஆண்டுகள் பழமையான இத்தலம், தூத்துக்குடி மாவட்டத்தில் அமைந்துள்ள நவலிங்கபுர சிவாலயங்களுள் ஒன்று.
வரலாறு
முற்காலத்தில் ஆழ்வார்திருநகரியில் இருந்த ஒன்பது சிவன் கோவில்களை தாமிரபரணி ஆற்றில் அணை கட்டுவதற்காக சாத்தாதுவர் என்பவர் அழித்தலால் அவருக்கு வயிற்றில் பிணி உண்டாயிற்று. அதற்குப் பரிகாரமாக தாமிரபரணி ஆற்றின் வடகரையில் காந்தீசுவரம் கோவிலைக் கட்டி அதில் ஏகாந்தலிங்கரைப் பிரதிஷ்டை செய்தார் என்பது இத்தலத்தின் வரலாறு.
பெயர்க் காரணம்
கயிலாயத்திருந்து பூவுலகிற்கு வந்த காந்தை முனிவர், தாமிரபரணி நதிக்கரையில் பசுமையான சோலைகளுக்கு நடுவே அமைந்திருந்த இத்தலத்தில் தோன்றிய ஜோதியைக் கண்டு மெய்மறந்து, இங்கேயே தங்கி, தவசாலை அமைத்து சிவபெருமானை வழிபட்டார். இத்தலத்தில் வீற்றிருந்த பெருமானுக்கும், இத்தலத்திற்கும், இத்தலத்தின் தீர்த்தத்திற்கும் தன் பெயரையே இட்டு அருளும் வரத்தையும் பெற்றார். ஆகையால் இத்தலம் காந்தை நகர் என்று அழைக்கப்பட்டது, பின்னர் அது மருவி காந்தீஸ்வரம் ஆயிற்று.
முற்காலத்தில் திருநகரி வடகாந்தீசுரம் என்று அழைக்கப்பெற்ற இவ்வூர், காந்தீசுவரம், கந்தேசுவரம், பாராங்குசநல்லூர், வடக்குருகூர், ஆழ்வார்தோப்பு என்றும் பலப்பெயர்களால் அழைக்கப்பெறுகிறது.
தலச்சிறப்பு
இக்கோவில் அஷ்ட சித்தர்களாகிய கவுண்சித்தர், மறைக்காட்டு சித்தர், மௌனகுருசாமி, மாயக்கூத்தர், சொக்கலிங்க அடிகள் உள்பட பல சித்தர்களால் வழிபடப்பெற்ற சிறப்புடையது. காசியிலும் சிறந்ததலம் காந்தீஸ்வரம் என்பது சித்தர் பெருமக்களின் சீரியவாக்கு.
திருச்செந்தூர் சுப்பிரமணியசுவாமி கோயில் திருப்பணியின் போது கூலிக்கு பணம் இல்லாததால், இறைவன் கூறியபடி இலை விபூதியைக் கூலியாகக் கொடுத்த திருவாவடுதுறை ஆதீனத்தைச் சேர்ந்த தேசிக மூர்த்தி சுவாமிகள் செந்தூர் முருகனின் அருள்வாக்குப்படி இத்தலத்திற்கு வந்து வணங்கினார். இவ்வூரிலேயே இறைவனடி சேர்ந்தார். இவரது ஜீவசமாதி ஆலயத்தின் பின்புறம் உள்ளது.
கருவூர் சித்தர்
கருவூர் சித்தருக்கு மோட்சம் தந்தவர் அருட்கருணை வள்ளல் காந்தீஸ்வரம் ஏகாந்தலீஸ்வரர் என்பர். அவரின் சீடர்கள் பலரும் இங்கு தங்கி சித்தியடைந்துள்ளனர். இத்தலத்தை சுற்றி வந்ததாலேயே தமிரபரணி ஆற்று வெள்ளத்தில் சிக்கி இறந்த நாயின் உயிர், ஒளிபெற்று விண்ணுலகு எய்தியதைக் கண்ட கருவூர் சித்தர், வாய்க்கும் குருகைத் திருவீதி எச்சிலை வாரி உண்ட நாய்க்கும் பரமபதம் அளித்தாய் அந்த நாயோடு இந்தப் பேய்க்கும் பதம் அளித்தால் பழுதோ? பெருமாள் மகுடம் சாய்க்கும்படி கவி சொல்லும் ஞானத் தமிழ்க் கடலே! என்று பாடினார்.
பூஜை
அறம் வளர்த்த நாயகி அம்மனுக்கு ஆண்டுதோறும் ஆடி மாத வெள்ளிக்கிழமைகளில், வளையல் அலங்காரம், லலிதா சகஸ்கரநாம பாராயணம், குங்கும அர்ச்சனை உள்ளிட்ட சிறப்பு வழிபாடுகள் நடைபெறுகிறது.
அமைவிடம்
மாநில நெடுஞ்சாலை 40, திருநெல்வேலி – திருச்செந்தூர் வழித்தடத்தில் ஆழ்வார்திருநகரி பேருந்து நிறுத்தத்தில் இறங்கி தாமிரபரணி ஆற்றைக் கடந்து அக்கரை சென்றால் ஆழ்வார்தோப்பு கிராமத்தில் அமைந்துள்ள இத்தலத்தை அடையலாம். ஆழ்வார்திருநகரியிலிருந்து ஆட்டோ ரிக்சா மூலமாகவும் இக்கோவிலை அடையலாம்.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:நவலிங்கபுர சிவாலயங்கள்
டாகுகோட்
டாகுகோட் (Takukot) என்பது மத்திய நேபாளத்தின் கண்டகி பிரதேசத்தில் உள்ள கோர்கா மாவட்டத்தில் ஒரு கிராம அபிவிருத்தி குழுவாகும். 1991ல் நேபாள மக்கள் தொகை கணக்கெடுப்பின்போது, 4,234 மக்கட்தொகை கொண்ட இந்த நகரத்தில் 801 வீடுகள் இருந்தன.
பால்குவில்சூர்யா ஜோதி மேல்நிலை பள்ளி டாகுகோட் வார்டு எண் 4ல் அமைந்துள்ளது. ஒவ்வொரு வார்டுகளிலும் முதன்மை பள்ளிகள் நிறுவப்படுகின்றன. வர்த்தக மற்றும் பிற நோக்கங்களுக்காக முக்கிய போக்குவரத்து மையம் பால்கு பஜார் ஆகும். ஹூரி கோலாவில் இருந்து ஹூரி கோலா மைக்ரோ ஹைட்ரோ திட்டமாக மிர்ஸ்கோ ஹைட்ரோ பவர் செயல்படுகிறது. 1, 2, 3, 4, 5, மற்றும் 6 வார்டுகளின் மக்கள் ஹைட்ரோ பவர் இடமிருந்து நன்மைகள் பெறுகின்றன. துணை சுகாதார மையம் பால்கு பஜாரில் அமைந்துள்ளது மற்றும் வார்டு அலுவலகமானது கொட்டொக்கின் வார்டு எண் 1 இல் அமைந்துள்ளது.
மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:நேபாள ஊர்கள்
இருதெலூரியம் பதின்புளோரைடு
இருதெலூரியம் பதின்புளோரைடு (Ditellurium decafluoride) என்பது Te2F10 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாக இருக்கலாம் என்று கருதப்படுகிறது. பெரும்பாலான புத்தகங்களில் இவ்வாறே குறிப்பிடப்பட்டுள்ளது. ஆனால் இருதெலூரியம் பதின்புளோரைடானது பிசு(ஐம்புளோரோதெலூரைல்)ஆக்சைடாக இருக்கலாம் என்று நம்பப்படுகிறது  but what was believed to be Te2F10 has been shown to be bis(pentafluorotelluryl) oxide, F5TeOTeF5. . பி.எம்.வாட்கின்சு என்பவர் இந்தத் தவறு எவ்வாறு நிகழ்ந்திருக்கலாம் என விளக்கியுள்ளார்
இருதெலூரியம் பதின்புளோரைடு ஒருவேளை இருக்கும் பட்சத்தில், அது இருகந்தக பதின்புளோரைடினை ஒத்த இணைதிறன் எலக்ட்ரான் மூலக்கூற்று அமைப்பைக் கொண்டிருக்கும் எனப்படுகிறது.
மேற்கோள்கள்
பகுப்பு:தெலூரியம் சேர்மங்கள் பகுப்பு:புளோரைடுகள் பகுப்பு:அலோக ஆலைடுகள் பகுப்பு:சால்கோ ஆலைடுகள் பகுப்பு:கருத்தியலான வேதிச் சேர்மங்கள்
உட்கரு உறுப்பு
உட்கரு உறுப்பில் குரோமடின் வளை, (டிஎன்ஏ) உட்கருமணி (ஆர்என்ஏ ), நியூக்ளியோலஸ், உட்கரு திரவம் ஆகியவற்றைக் கொண்டுள்ளது. நியூக்ளியோலஸ்க்குள் உள்ள குரோமோடின் பொருள்களுக்கு  காரியோசோம் என்று பெயர். இந்த செல் மைட்டாசிஸ் செல் பிரிதலுக்கு உட்படாது.
மேற்கோள்கள்
பகுப்பு:உயிரணுவியல்
ஜான் ஹீத்
ஜான் ஹீத் (John Heath , பிறப்பு: ஆகத்து 30 1891, இறப்பு: செப்டம்பர் 1 1972),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1918/19-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹீத் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1891 பிறப்புகள் பகுப்பு:1972 இறப்புகள் பகுப்பு:டெர்பிசையர் துடுப்பாட்டக்காரர்கள்
T
கணிதத்திலும் ஏரணத்திலும் அறிவியியலிலும்
கணிதத்தில், தொடர் ஒன்றின் nஆவது உறுப்பு Tnஆல் குறிக்கப்படும்.
ஏரணத்தில், உண்மைக்கான குறியீடாக T பயன்படுத்தப்படுவதுண்டு.
இயற்பியலில், வெப்பவியக்கவியல் வெப்பநிலையைக் குறிக்க T பயன்படுத்தப்படும். காந்தப்பாய அடர்த்தியின் அனைத்துலக முறை அலகான தெசுலாவின் குறியீடும் T ஆகும். திணிவின் அலகான தொன்னைக் குறிக்க t பயன்படுத்தப்படும். நேரத்தைக் குறிக்கவும் t பயன்படுத்தப்படும்.
வேதியியலில், நீரியத்தின் ஓரிடத்தானாகிய திரித்தியத்தின் குறியீடு T ஆகும்.
மேற்கோள்கள்
பகுப்பு:இலத்தீன்
சரிதா
சரிதா (Saritha) என்பவர் ஒரு தென்னிந்திய திரைப்பட நடிகை ஆவார். 141 திரைப்படங்களில் நடித்திருக்கிறார். சின்னத்திரை தொடர்களிலும் நடித்து வருகிறார். தமிழின் சிறந்த நடிகைகளில் ஒருவராக கருதப்படுகிறார்.
வரலாறு
சரிதா கே. பாலச்சந்தரால் 1978 இல் மரோ சரித்ரா என்ற தெலுங்குப்படத்தில் கதாநாயகியாக அறிமுகப்படுத்தப்பட்டார். தமிழில் சரிதா நடிகையாக அறிமுகமான முதல் படம் 1978 இல் வெளிவந்த அவள் அப்படித்தான். அதில் ஒரு சிறிய கதாபாத்திரத்தில் இவர் நடித்திருந்தார். அதன் பின்னர் கெ.பாலச்சந்தரின் தப்பித தாளா என்ற கன்னடப் படத்தில் அதே ஆண்டு நடித்தார். அந்தப்படம் தப்புத் தாளங்கள் என்ற பேரில் தமிழில் வெளியாகியது
தமிழ், தெலுங்கு, கன்னடம், மலையாளப் படங்களில் தொடர்ந்து நடித்த சரிதா ஓர் இடைவெளிக்குப் பின்னர் 2005 இல் தமிழில் ஜூலி கணபதி என்ற திரைப்படத்தில் மனநிலை பிறழ்ந்த கதாப்பாத்திரத்தில் நடித்தார்.
விருதுகள்
சரிதா சிறந்த தமிழ் நடிகைக்கான விருதை 1979-80, 1982-83, 1988 ஆகிய ஆண்டுகளுக்காகப் பெற்றார்
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1959 பிறப்புகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:குண்டூர் மாவட்ட நபர்கள் பகுப்பு:தமிழ்த் தொலைக்காட்சி நடிகைகள்
கயத்தார் முத்தாரம்மன் கோயில்
கயத்தார் முத்தாரம்மன் கோயில் தமிழ்நாட்டில் தூத்துக்குடி மாவட்டம், கயத்தார் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மெத்தில் புளோரோ அசிட்டேட்டு
மெத்தில் புளோரோ அசிட்டேட்டு (Methyl fluoroacetate) என்பது C3H5FO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். புளோரோ அசிட்டிக் அமிலத்தினுடைய மிகவும் நச்சு மிக்க மெத்தில் எசுத்தராக மெத்தில் புளோரோ அசிட்டேட்டு கருதப்படுகிறது. அறை வெப்பநிலையில் நிறமற்று மணமற்று இச்சேர்மம் காணப்படுகிறது. உயர் நச்சு காரணமாக இச்சேர்மத்தை ஒரு போர் ஆயுதமாகப் பயன்படுத்துவதற்கான ஆய்வுகள் மேற்கொள்ளப்பட்டு வருகின்றன.
தயாரிப்பு
மெத்தில் அயோடோ அசிட்டேட்டுடன் வெள்ளிபுளோரைடைச் சேர்த்து வினைபுரியச் செய்து 1896 ஆம் ஆண்டு முதன்முதலில் மெத்தில் புளோரோ அசிட்டேட்டு தயாரிக்கப்பட்டது. மெத்தில் குளோரோ அசிட்டேட்டுடன் பொட்டாசியம் புளோரைடைச் சேர்த்து வினைபுரியச் செய்தும் இதைத் தயாரிக்க இயலும்.
நச்சுத்தன்மை
மெத்தில் புளோரோ அசிட்டேட்டு ஒரு வலிப்பூக்கும் நச்சு ஆகும். இந்நச்சுக்கு ஆட்பட்டவர்களிடம் கடுமையான வலிப்புகள் தோன்றுகின்றன. சுவாசக் குறைபாடு காரணமாக மரணம் கூட சம்பவிக்கலாம்.
மேற்கோள்கள்
பகுப்பு:புளோரோ அசிட்டேட்டுகள் பகுப்பு:அசிட்டேட்டு எசுத்தர்கள் பகுப்பு:மெத்தில் எசுத்தர்கள் பகுப்பு:கரிம புளோரைடுகள் பகுப்பு:வேதி ஆயுதங்கள்
ரயான் ஹிக்கின்ஸ்
ரயான் ஹிக்கின்ஸ் (Ryan Higgins, பிறப்பு: மார்ச்சு 24 1988), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 ஒருநாள் பன்னாட்டுத் துடுப்பாட்டப் போட்டிகளிலும் மூன்று முதல்தர துடுப்பாட்டப் போட்டிகளிலும், 14 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2006 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
வெளி இணைப்பு
ரயான் ஹிக்கின்ஸ்- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1988 பிறப்புகள் பகுப்பு:வாழும் நபர்கள்
மல்கால்ம் ஹீத்
மல்கால்ம் ஹீத் (Malcolm Heath , பிறப்பு: மார்ச்சு 9 1934 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 143 முதல்தர துடுப்பாட்டப் போட்டிகளில் கலந்து கொண்டுள்ளார். 1954-1962 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மல்கால்ம் ஹீத் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
ஒலிச் செலுத்துவழி மற்றும் வீச்சளவு
thumb|ஃபிரெஞ்சு எஃப்70 வகை போர்க்கப்பல்களில் விடிஎஸ் (மாறுபடும் ஆழ் சொனார்) வகை டியுபிவி43 அல்லது டியுபிவி43சி ஆகியவை பொருத்தப்படுகின்றன.
சொனார் என்பதைத் தமிழில் 'ஒலிச் செலுத்துவழி மற்றும் வீச்சளவு' என்று கூறலாம். இது SO und N avigation A nd R anging என்னும் ஆங்கிலச் சொற்றொடரின் முதல் எழுத்துக்களைக் கொண்டு புனையப்பட்ட ஒரு சொல். இது (பொதுவாக நீருக்கடியில் நீர்மூழ்கியினைப் போல) ஒலி யினைப் பரப்பி இதர நீர்மூழ்கிக் கலன்களைக் கண்டறிந்து அவற்றுடன் தொடர்பு கொள்வதற்கும் அல்லது அவற்றைப் புலனாய்வதற்கும் பயன்படும் நீர்மூழ்கிச் செலுத்துதல்|நீர்மூழ்கிச் செலுத்துதல்] தொடர்பான தொழில் நுட்பமாகும். சொனார் எனும் பெயரை இரு தொழில்நுட்ப உத்திகள் பகிர்ந்து கொள்கின்றன: முனைப்பற்ற சொனார் என்பது கலன்கள் உருவாக்கும் ஒலியினைக் கேட்பதற்கு மட்டுமேயானது மற்றும் செயல்படும் சொனார் என்பது ஒலித் துடிப்புகளை வெளியிடுவதற்கும் மற்றும் எதிரொலிகளைக் கேட்பதற்குமானது. ஒலியிய இருப்பிடம் என்பதனை அறிந்து கொள்ளவும் சொனார் பயன்படலாம். இது நீரினடியில் எதிரொலிப் பண்புகளை வைத்து "இலக்குகள்" எங்கே உள்ளன என்பதையறிய உதவும். கதிரலைக் கும்பா (இராடார்) அறிமுகமாவதற்கு முன்பாக காற்றில் ஒலியிய இடத்தொழில் நுட்பம் பயன்பட்டு வந்தது. ரோபாட் என்னும் மனித உருவில் இயங்கும் பொறியினை இயக்குவதற்கு சொனார் பயன்படலாம் (மேல் நோக்கியுள்ளதான காற்றில்-சொனார்). இது வளிமண்டல ஆய்வுகளில் பயன்படுகிறது. ஒலியை உருவாக்கி உள்வாங்கும் கருவியினையும் சொனார் என்று குறிப்பிடலாம். சொனார் அமைப்புகளில் பயன்படும் ஒலியிய அலைவரிசைகள் மிகவும் குறைந்த அகவினதாக (infrasonic) இருப்பதிலிருந்து மிகை அகவினதாக (ultrasonic) வரையாக வீச்சு கொண்டிருக்கலாம். நீருக்கடியில் ஒலியியல் பற்றி ஆராய்வது நீர் ஒலியியல் எனப்படும்.
வரலாறு
டால்ஃபின் மற்றும் வௌவால் போன்ற விலங்குகள் பன்னெடுங்காலமாக தொடர்பு கொள்வதற்கும், பொருட்களின் இடத்தைக் கண்டறிவதற்கும் ஒலியைப் பயன்படுத்தி வந்திருப்பினும் மனிதர்கள் நீருக்கடியில் ஒலியைப் பயன்படுத்தும் உத்தியானது முதன் முதலாக 1490 ஆம் ஆண்டு லியோனார்டோ டாவின்சி பதிவு செய்ததே ஆகும். நீரினுள் ஒரு குழாயைச் செலுத்தி அதைச் செவிக்கருகே வைத்துக் கொள்வதன் மூலம் கலன்கள் செல்வதை அறியலாம் எனக் கூறப்பட்டது.
19 ஆம் நூற்றாண்டில் கலங்கரை விளக்கம் என்பதன் துணைக் கருவியாக நீருக்கடியிலான மணியினைப் பயன்படுத்தி ஆபத்துக்களைப் பற்றி எச்சரித்து வந்தனர்.
ஒரு வௌவாலைப் போல 'எதிரொலி வழி இடமறியும்' நுட்பத்தினைப் பயன்படுத்தி அலைவாங்கிச் செலுத்துமை என்னும் தொழில் நுட்பத்திற்கு 1912 ஆம் ஆண்டு நிகழ்ந்த டைட்டானிக் பேரிடர் உந்துதலாக இருந்திருக்கலாம். நீருக்கடியில் எதிரொலி வழி இடமறிதல் கருவிக்கான முதல் காப்புரிமை மனுவை பிரிட்டிஷ் காப்புரிமை அலுவலகத்தில் ஆங்கிலேயே வானிலை ஆய்வாளர் லூயிஸ் ரிச்சர்ட்சன் டைட்டானிக் மூழ்கியதற்கு ஒரு மாதத்திற்குப் பின்னால் தாக்கல் செய்தார். 1913 அம் ஆண்டு ஜெர்மானிய இயற்பியராளரான அலெக்சாந்தர் பெஹாம் எதிரொலிக் கருவிக்காக காப்புரிமை கோரி மனு செய்தார்.
கனடிய நாட்டு ரெஜினால்ட் ஃபெஸ்ஸெண்டென் என்பவர் 1912 ஆம் வருடம் போஸ்டன் நகரில் நீர்மூழ்கி சமிக்கை நிறுவனத்திற்காகப் பணி புரிகையில் சோதனை சார்ந்த கருவி ஒன்றை கட்டமைத்தார். பின்னார் இது போஸ்டன் துறை முகத்தில் பரிசோதிக்கப்பட்டது இறுதியாக 1914 ஆம் ஆண்டு (தற்போது கடற்காவல் எனப்படும்) ஐக்கிய அமெரிக்க வருமானத் துறையால கிராண்ட் பேங்க்ஸ் என்பதற்கு அப்பாலுள்ள புதிதாக அறியப்பட்ட நிலமான கனடாவில் சோதிக்கப்பட்டது. அச்சோதனையில் மோர்ஸ் குறியீடு மற்றும் எதிரொலி வீச்சளவீடு ஆகியவற்றைப் பயன்படுத்தி இரண்டு மைல்கற்களுக்கு (3 கிலோமீட்டர்கள்) அப்பாலிருந்த பனித்துண்டு ஒன்றை ஃபெஸ்ஸெண்டன் கண்டு அறிவித்தார். ஃபெஸெண்டென் சுழல்வான் எனப்பட்ட அது 500 ஹெர்ட்ஸ் அதிர்வெளண் கொண்டிருந்தது. அலை வரிசை 3 கிலோமீட்டர் என இருந்தமையாலும், கதிர்வீச்சு சுற்றெறிவு உள்வாங்கியின் அளவு (ஒரு மீட்டர் விட்டத்திற்கும்) குறைவாக இருந்தமையாலும் அந்தப் பனித்துண்டின் திசைக் கோணத்தை அதனால் அறிய இயலவில்லை. 1915 ஆம் ஆண்டு மான்ட்ரியல் கட்டமைப்பு செய்த பத்து பிரிட்டிஷ் ஹெச் தர நீர் மூழ்கிக் கப்பல்கள் ஃபெஸெண்டன் சுழல்வானைக் கொண்டிருந்தன.